તેમણે કહ્યું હતું કે ‘આદર્શની જમીન સરકારને અલૉટ કરવાનું અને એને એફએસઆઇ વધારી આપવાનું મારા પહેલાંના ચીફ મિનિસ્ટર વિલાસરાવ દેશમુખના કાર્યકાળમાં થયું છે. લેટર ઑફ ઇન્ટેન્ટ આદર્શની ફેવરમાં ૨૦૦૩ની ૧૮ જાન્યુઆરીએ ઇશ્યુ કરવામાં આવ્યો છે. ત્યારે રાજ્યના મુખ્ય પ્રધાન વિલાસરાવ દેશમુખ હતા. એ મારા અખત્યારમાં થયું નથી અને એ વિશે મને જાણ પણ કરવામાં નહોતી આવી. આદર્શની બાજુની બેસ્ટની જમીનની એફએસઆઇ મારા કાર્યકાળ દરમ્યાન નહીં પણ એ પછી અલૉટ કરવામાં આવી હતી.’